runetrust/blame-folketinget-dk huggingface dataset:
Jesper Langballe (DF), 2004-11-12:
Ganske kort vil jeg sige, at lovforslaget måske ikke er verdens væsentligste sag, men det lægger sig jo smukt i forlængelse af den bestræbelse, som har været gennemgående i den kirkelige lovgivning under den nuværende kirkeminister, at decentralisere, at tage afgørelserne bort fra ministeriet og lægge dem ud til sogne og provstier.
Martin Henriksen (DF), 2009-04-14:
Jeg bemærkede, at fru Gitte Lillelund Bech på et tidspunkt sagde, at Dansk Folkeparti og regeringen og også Socialdemokratiet og Socialistisk Folkeparti sådan set var lige gode om det, for Dansk Folkeparti siger i sit beslutningsforslag, at udgangspunktet skal være, at Dannebrog skal være på nummerpladerne, og efter regeringens forslag er det som udgangspunkt EU-flaget, der skal være på nummerpladerne.
Troels Lund Poulsen (V), 2004-03-23:
Som jeg forstår fru Mette Frederiksen, vil det være fuldstændig omkostningsfrit at indføre den her model, og man vil ikke skele til, hvad man har gjort i Island, hvor man så også ønsker at kompensere fædrene for den tabte arbejdsfortjeneste, de har.
Finn Sørensen (EL), 2015-03-26:
Et andet vigtigt punkt, der i hvert fald skal afklares for os, er konsekvenserne af, at man ophæver skellet mellem de såkaldte bilag 2 Aog bilag 2 B-tjenesteydelser og den dertil hørende ændring af tærskelværdier og annoncering af udbud.
Simon Emil Ammitzbøll (LA), 2011-03-04:
I Liberal Alliance er vi i hvert fald for, fordi man i virkeligheden efter de højesteretsdomme, der var den 18. november 2009, er blevet opmærksom på de forskelle, der har været i forhold til den erstatning, man kan kræve, alt efter på hvilket tidspunkt skaden måtte være sket – om det er i fritiden eller under arbejde.
Per Clausen (EL), 2009-01-29:
Som reglerne er i dag, er det sådan, at hvis man er fyldt 67 år og får en lidelse eller et handicap, der gør, at man har brug for en ledsager, kan man ikke få en ledsager, hvorimod man får det, hvis man er under 67 år, og man bevarer i øvrigt retten, efter man er fyldt 67 år.
Jann Sjursen (KRF), 1998-06-25:
Vi har ikke hele vejen igennem været lige klare i mælet omkring introduktionsydelsen, men jeg vil godt sige, at vi på baggrund af den debat og de overvejelser, vi også selv har haft om sagen, helt klart må vende os stærkt imod lovforslagets bestemmelser om en introduktionsydelse til nyankomne flygtninge og indvandrere.
Irene Simonsen (V), 2006-05-18:
Først vil jeg sige for at starte forfra – der var jo mange spørgsmål i det, fru Elsebeth Gerner Nielsen sagde her – at jeg jo kan se af den tekst, der er til den forespørgsel, der er stillet i dag, at det hedder »at sikre, at ingen børn opholder sig i danske asylcentre i længere tid«.
Ole Stavad (S), 1999-11-12:
Jeg er enig med hr. Aage Frandsen i, at det her er et forslag af overvejende fiskal karakter, som har nogle sidevirkninger, som jeg tror de fleste af os synes er gode, nemlig for det første med hensyn til miljøet og for det andet på den måde, at vi ikke medvirker til med mange statskroner at understøtte en bestemt form for beskæftigelse i et område, hvor der er behov for den arbejdskraft andre steder, måske med en lille smule om- eller ekstrauddannelse.
Hans Kristian Skibby (DF), 2021-10-12:
Men jeg synes, det er vigtigt, at ordføreren reflekterer over, hvad overskudsgraderne er i de her detailhandelsbutikker, når ordførerens parti nu taler for, at det er helt fair at kunne pålægge så store bøder som op til 4 pct. af deres årlige omsætning.
Rosa Lund (EL), 2020-10-22:
Jeg vil bare stadig undre mig, for jeg kan så forstå, at man synes, det her er den demokratiske model, som sikrer det bedste tilsyn, men når tilsynet kommer med en kritik, og de er jo netop ansat til at kigge efterretningstjenesterne i kortene, så vælger man ikke at tage alle kritikpunkterne med.
Frank Aaen (EL), 2005-06-07:
Forfatningen er altså bedre end Nicetraktaten, siger Det Radikale Venstre, og en af de såkaldte forbedringer eller i hvert fald det, der er forandret, er, at nu forpligter medlemslandene sig til gradvis at forbedre deres militære kapacitet, altså til øget oprustning.
Lars Aslan Rasmussen (S), 2020-11-12:
Sådan er det jo også nogle gange, når man læser om nogle domme; når man så dykker ned i dem, kan man nogle gange have en forståelse for det skete i enkelte tilfælde – i enkelte tilfælde, for langt de fleste, der har begået kriminalitet, skal selvfølgelig ikke have et dansk statsborgerskab.
Pernille Vigsø Bagge (SF), 2012-04-27:
For det er vel gået op for enhver og også for Dansk Folkeparti, at vi i øjeblikket er i en økonomisk situation, der betyder, at vi er nødt til at prioritere, og hvis vi skal til at bruge penge på nye forskningscentre ud over de glimrende ting, der i øjeblikket ligger på Syddansk Universitet, hvor er det så, vi skal tage pengene fra?
Karsten Lauritzen (V), 2017-02-28:
I forhold til Alternativets bemærkninger om Kommunernes Landsforening har jeg også noteret mig det høringssvar, som kommer fra KL, og jeg har drøftelser med Kommunernes Landsforening om, hvordan vi sikrer, at deres ønske om at overtage en del af inddrivelsesopgaven opfyldes sådan, at det fungerer så smidigt som muligt overhovedet muligt.
Hans Kristian Skibby (DF), 2013-11-12:
Vi mener i Dansk Folkeparti, at det, som vi jo bl.a. kan se i de høringssvar, vi har fået fra Danske Medier – og der er også forskningschefen på Danmarks Medie- og Journalisthøjskole, Oluf Jørgensen, som jo siger det – er, at det faktisk er sådan med det her lovforslag, at man i hvert fald skal være sikker på, hvad det er, man går ind i, fordi det er en begrænsning, al den stund at man prøver på at begrænse eksempelvis mediernes adgang til de oplysninger, som ligger til grund for bevillingssager osv. Så jeg vil ikke sige, at vi sådan bare pr. automatik vil afvise lovforslaget, men vi i Dansk Folkeparti vil gerne stille nogle supplerende spørgsmål, bl.a., som jeg sagde, om, hvad fondens interne administration er.
Jann Sjursen (KD), 2004-05-06:
Det betragter vi ikke, vil jeg godt understrege også i forhold til den ordveksling, som der tidligere har været mellem Dansk Folkeparti og justitsministeren, som at regeringen på nogen som helst måde ønsker at holde hånden over de pædofile eller Pædofilgruppen, overhovedet ikke, men fordi den selvfølgelig er vogter både af en tredeling af magten og også af den praksis, der har været for grundlovens frihedsbestemmelser og det at opløse foreninger ved dom.
Kim Andersen (V), 2003-02-20:
Vi ønsker, at de forudsætninger, man indgår sådanne koncessioner på, skal man kunne regne med; de skal holde i aftaleperioden, medmindre man naturligvis undervejs bliver enige om, at det kan være hensigtsmæssigt at indlede drøftelser med henblik på at se, om der er stødt forhold til, som gør, at det vil være rimeligt at ændre på disse forudsætninger og vilkår.
Lisbeth Bech Poulsen (SF), 2012-04-26:
Det hjælper os selv, og det er noget, vi gør for vores egen skyld, for at sige, at vi gerne vil sende det her signal om, at de regler, vi indtil nu har skullet levet op til om maks. 3 pct. underskud, 60 pct. gæld osv., vil vi gerne støtte op om at vi også lever op til i fremtiden, og at vi faktisk mener det den her gang, for det har jo sejlet lidt førhen.
Keld Albrechtsen (EL), 2000-11-29:
Jeg vil gerne spørge statsministeren: Hvis man nu forestiller sig, at vi står i en situation, hvor landene ikke har en kommissær hele tiden, og der samtidig sker det, man kalder et hierarki, at Kommissionens formand får en præsident- eller statsministeragtig funktion og f.eks. kan afskedige EU-kommissærer, er det så ikke sammenlagt sådan, at det indebærer suverænitetsafgivelse?
Tom Behnke (FRI), 2000-01-13:
Grunden til, at jeg understreger det, er jo, at vi ved, at blandt de hvide kitler inden for sygehussektoren er det nærmest sådan, at hvis man kommer og fortæller, at man har forsøgt forskellig alternativ behandling, slår de syv kors for sig, og det er dårligt nok, man kan modtage behandling. Der er jo eksempler på, at hvis kræftpatienter går i gang med noget alternativt, siger lægerne, at det er helt på eget ansvar, og så fralægger de sig ethvert ansvar i det videre forløb og siger, at sådan noget skal man lade være med.
Finn Sørensen (EL), 2018-11-09:
Der er to spørgsmål, som de partier, der står bag denne vanvittige ordning, skal svare på: Hvorfor skal mennesker, som kommer tidligt på arbejdsmarkedet, og de mennesker, som har de fysisk og psykisk nedslidende jobs, ikke have ret til lige så mange gode år efter arbejdslivet, som dem med de høje uddannelser og de høje lønninger?
Kuupik Kleist (IA), 2006-05-02:
På side 693 i den omtalte rapport står der, at præsident Johnson forud for statsminister Krags besøg i 1964 advares direkte imod at kritisere Krag for de lave forsvarsudgifter, idet han gøres opmærksom på, at basefaciliteterne på Grønland tjener som kompensation.
Bertel Haarder (V), 2011-05-27:
Det fremgår af specialeplanlægningen, at svær astma behandles som regionsfunktion på seks sygehuse, højt specialiseret behandling for allergi i samarbejde med lungemedicin og hud- og kønssygdomme samt anæstesiologi varetages på Gentofte Hospital, Odense Universitetshospital og Århus Sygehus.
Jacob Buksti (S), 2002-01-30:
Er ministeren uenig med styrelsens chef, direktør Ole Kjær, som ifølge det referat, der er gengivet i Ekstra Bladet i dag, er enig i, at Told og Skat som styrelse ikke med de her reduktioner vil kunne opretholde sin nuværende effektivitet - og at der dermed kommer til at ske et tab for samfundet i kraft af mistede indtægter, at der bliver større plads for momssvindlere, skatteunddragere, selskabstømmere og narkosmuglere, og hvad det ellers er for noget?
Marianne Jelved (RV), 2009-05-18:
I tilfældet her kunne man jo have spurgt Straffelovrådet eller fremsat et beslutningsforslag, hvor et flertal bad regeringen om at henvende sig til Straffelovrådet for at få taget stilling til og set disse typer forslag i en bredere sammenhæng, men det er ikke det, forslaget her handler om.
Christian Juhl (EL), 2018-02-06:
Hjemme hos os – og jeg tror, at det var sådan hos de fleste familier, da jeg var barn – tvang min far os altid til at sige undskyld, hvis vi havde gjort noget uretfærdigt f.eks. over for vores små søskende, og vi skulle sidde over for hinanden, når vi gjorde det.
Jonas Dahl (SF), 2011-04-26:
Lovforslaget er en konsekvens af en række sager, som også andre ordførere tidligere i dag har nævnt, om mammografiscreening på private klinikker, hvor brystkræft hos patienter fejlagtigt ikke blev fundet, men det er også et resultat af den kritik, der har været fra rigsrevisors side nu igennem flere år, og derfor er det i og for sig positivt, at ministeren nu faktisk lægger et forslag på bordet.
Marlene Ambo-Rasmussen (V), 2021-05-04:
I princippet kommer der jo f.eks. en ergoterapeut eller en fysioterapeut ud og tilser barnet i en skole eller i et dagtilbud og kommer med nogle anbefalinger, og så kan mor og far – med kraftig vægt på mor og far, altså begge – f.eks. lave noget hjemmetræning eller noget styrketræning eller et eller andet, hvis det f.eks. er CP-børn.
Rune Lund (EL), 2007-04-20:
Bl.a. er det jo sådan, at selskabet Dansk Jernbane ApS faktisk har tilbudt at renovere den her strækning til en meget lav standard, sådan at man slipper for at køre fra Tønder og hele vejen op omkring Bramming og så over til Kolding og ned igen, men at man faktisk bare kan køre langs med grænsen nede i Sønderjylland.
Lene Hansen (S), 2009-05-04:
Jeg har jo haft fornøjelsen af ligesom ordføreren og den tidligere spørger at have en ledende position i en kommune og husker da med glæde de debatter, vi havde om, hvilke områder det kunne være formålstjenligt at udlicitere, og som jeg mener, at vores kommunalordfører allerede har fremført, så er de socialdemokratisk ledede kommuner jo faktisk de førende i det her spørgsmål.
Jann Sjursen (KRF), 2000-05-25:
Men vi har aldrig fået Dansk Folkepartis støtte til de forslag, og derfor vil jeg sige, at den udgave af pengene følger barnet-ordningen, som fru Pia Kjærsgaard her gør sig til talsmand for, i store træk vil betyde, at man alene får mulighed for at betale sig fra at bruge institutionspladser, og det er faktisk ikke den store gevinst for småbørnsfamilierne som sådan.
Henrik Dam Kristensen (S), 2000-11-21:
Dernæst tror jeg, der nedenunder er behov for en bred vifte af forskellige socialpædagogiske tiltag, de 100-120 pladser, men det forhindrer jo ikke, at fokus først og fremmest skal være på, at vi sikrer, at vi ikke bliver ved med at have det her problem også om 3, 5, 7 og 10 år, og derfor har vi jo SSP-samarbejdet og alt det andet gode forebyggende arbejde. Endelig vil jeg jo selvfølgelig også være optaget af den lovgivning, som vi begge er enige om at vedtage før jul om utilpassede unge, hvor bl.a. efterværn indgår med vægt, således at man ikke forlader disse ofte skrøbelige unge mennesker som 18-årige, men helt op til de er 23 år, kan man følge dem for at sikre læreplads, arbejde osv. Så der er to ting: Der er noget akut, som skal gøres her og nu, og det er vi i fuld gang med, men det langsigtede, det, der batter noget i det lange løb, er selvfølgelig forebyggelse og de andre ting, som fru Yvonne Herløv Andersen omtalte.
Lisbeth Bech Poulsen (SF), 2012-12-12:
På den anden side har ikkeeurolande ingen stemmeret i ECB, og det er svært at forestille sig, at vi skal deltage i et tilsyn, hvor vi ikke har indflydelse på det, hvis licensen trækkes fra en dansk bank. Så vi skal se på fordele og ulemper, når vi kender det samlede billede, med hensyn til om vi skal deltage, og derfor støtter SF naturligvis den tilgang, der går ud på, at vi bliver nødt til at vente og se, hvad der samlet set ligger, og så skal vi helt pragmatisk se på, hvad der er i Danmarks interesse.
Birthe Skaarup (DF), 2007-05-08:
For der er meget, meget forskel på, hvilken afstand – altså køretid – man kan tolerere, afhængig af om det er, jeg havde nær sagt simpel transport, eller om det er moderne patienttransport, hvor man har telemedicinsk udstyr om bord på ambulancen, og hvor ambulanceredderne har nogle særlige kvalifikationer.
Jørn Jespersen (SF), 2002-04-10:
Det næste, jeg vil spørge om, er: Er regeringen slet ikke klar over, at meget tyder på, at hvis man ud fra princippet mest muligt miljø for pengene erstatter vandmiljøplanerne med en afgift på kvælstof, så tyder alt på, at vi samfundsøkonomisk meget billigere ville få en bedre løsning af miljøproblemer?
Jakob Sølvhøj (EL), 2019-02-26:
Jeg vil sige: Det er da ikke mindre end uanstændigt over for de familier, der har oplevet en mangelfuld sagsbehandling eller direkte forkert afgørelse, og jeg synes, det er dybt bekymrende, at retssikkerheden for borgerne ikke er bedre end det, der dokumenteres i den opgørelse.
Ole Sohn (SF), 1999-03-23:
Der er behov for, at vi får etableret en egentlig lov for billedkunst og dermed også får etableret et billedkunstråd, sådan at vi får en samling af billedkunsten i lighed med det, vi kender fra Statens Musikråd på musikkens område, med det, vi kender fra Filminstituttet og Litteraturrådet osv., og at vi på den måde får synliggjort billedkunsten også i politisk sammenhæng.
Keld Albrechtsen (EL), 2000-12-13:
Så meget har statsministeren jo givet tilsagn om i Nice. Derfor vil jeg godt spørge statsministeren: Jeg var inde på, at grundlaget for det danske EU-medlemskab altså er statsministerens løfter den 27. maj 1998 om ikke mere union; nu står vi altså i den situation, at statsministeren vil have en Nicetraktat uden folkeafstemning og derefter en ny grundtraktat, en unionsforfatning i 2004.
Martin Lidegaard (RV), 2007-01-24:
Det er vel lidt pudsigt, at man gerne vil fremlægge en plan for Danmark med en 30-procentsmålsætning, og det er visionært og fantastisk, men det vil være direkte ikkekonstruktivt i en EU-sammenhæng at foreslå det samme og støtte de lande, der har lagt den målsætning frem.
Tom Behnke (FRI), 2000-04-12:
Alene det, at man jo skal udfylde stakkevis af papirer og blanketter for at få lov til at opføre bare et lille hundehus til sin ejendom, og så i mange tilfælde får man endda afslag. Man skal igennem instanser i kommune, amt, naturklagenævn osv. for overhovedet at få lov til at bygge bare et lille hundehus ude i sin have.
Karen Hækkerup (S), 2006-04-27:
Vi er alle sammen enige om, uanset hvilke partier vi kommer fra, at fødevaresikkerheden er sat over styr i Danmark, og at der er behov for at få genoprettet fødevaresikkerheden og kontrollen, så forbrugerne igen kan føle sig sikre og være trygge, når de går ned og handler, uanset hvor det er.
Pia Olsen Dyhr (SF), 2010-04-08:
Nu er det en konkret artikel fra Jyllands-Posten, som jeg er glad for at hr. Karsten Lauritzen har fundet frem, og den siger jo meget klart, at det kunne være en god idé at lave 2+1-veje rundtomkring i Danmark, i stedet for at vi f.eks. har de nuværende veje.
Esben Lunde Larsen (V), 2016-04-19:
Vi er optaget af, hvordan man fremmer en biodiversitet i forhold til flora og fauna, vi er optaget af det i forhold til vores havområder, og derfor kommer det til at indgå som elementer i arbejdet både med de Natura 2000-planer, der fremlægges i dag, men også i forhold til den naturpakke, vi kommer til at præsentere et udspil til.
Torsten Gejl (ALT), 2021-06-01:
Så vil jeg også godt høre, om de beregninger, der handler om, at projektet, Lynetteholmsanlægget, reducerer saltgennemstrømningen i Østersøen med 0,25 pct, er sendt videre til Espoolandene, og har de lande fået at vide, at de beregninger er blevet kaldt stærkt fejlbehæftede?
Steen Gade (SF), 2005-03-04:
Ellers kunne man måske sige: O.k., o.k. Men det sker lidt over hele verden, at de rige lande ændrer deres kriterier og i stigende grad går og shopper nede i disse flygtningelejre og siger: Vi vil hellere have nogle, der er lette at få ind, nogle, vi hurtigere kan få i gang i vores egen økonomi osv.
Mette Frederiksen (S), 2012-02-01:
Jeg tror også, det er en diskussion, man indledningsvis skal sige er svær at håndtere forstået på den måde, at det allerede i dag for langt, langt hovedparten, nemlig næsten alle, faktisk kan betale sig at arbejde, og der, hvor der er det, vi kalder sammenspilsproblemer, vil der ofte være tale om kontanthjælpsmodtagere, der er forsørgere eller lever sammen med en anden ægtefælle i et ægteskab og derfor har nogle særlige forhold omkring kontanthjælpen.
Bjarne Laustsen (S), 2004-12-16:
Hr. Bent Bøgsted taler udenom den ene gang efter den anden på det her område, men hr. Bent Bøgsted skal ikke have utak for, at han dog trods alt tager ordet modsat andre ordførere, som sidder på hænderne i den her sag, så vi ikke ved, hvor de reelt står.
Hans Kristian Skibby (DF), 2006-01-18:
Jamen svaret fra justitsministeren overrasker mig skam ikke, men man kan jo undre sig over, at når et mindretal, som der jo er tale om, altså i det her tilfælde muslimer, bliver et større mindretal, så skulle man jo forvente og tro, at det ville være endnu nemmere at finde nogle personer, som vil varetage den opgave at formidle islam, som er deres tro.
Jens Joel (S), 2016-05-03:
Ligesom det er vigtigt at holde fast i de aftaler, vi har lavet, og stå fast på de målsætninger, der er i energiforliget, så har vi selvfølgelig også som politikere en forpligtelse til at gribe ind, hvis noget udvikler sig fundamentalt og fuldstændig anderledes, end vi havde troet.
Lene Espersen (KF), 2011-05-27:
Men som mange ordførere har været inde på i dag, og som blandt andre også hr. Søren Espersen selv har sagt, er det vores politik, at vi ønsker, at Tibet får langt større selvbestemmelse og mulighed for at udøve deres kultur, som de ønsker det, og det er et synspunkt, som vi gentager over for kineserne.
Jørn Jespersen (SF), 2002-11-20:
Jamen så vil jeg bare for at være helt sikker på, at min tilfredshed med svaret er berettiget, opsummere sagen og spørge, om den opsummering også dækker udenrigsministerens synspunkter, hvis jeg opsummerer som følger: Danmark skal støtte Kommissionens forslag om, at den del af bistanden, der her har været tale om i forbindelse med udbudsdirektiverne, skal afbindes.
Ellen Trane Nørby (V), 2017-05-17:
Vi har behov for en klog og en intelligent styring, der understøtter sundhedssektorens udvikling, en udvikling, der skal adressere de udfordringer, der også er i sundhedsvæsenet, hvor vi står over for bl.a. flere ældre medborgere, hvoraf nogle af dem har et behandlingsbehov.
Carl Andersen (LA), 2025-03-11:
Så det er derfor, det er nødvendigt, at vi får strammet op her, og ikke kun blandt de anerkendte trossamfund, men også blandt alle de andre trossamfund i Danmark, så vi også kan ramme f.eks. Grimhøjmoskéen i Aarhus, som vi også om nogen har mange problemer med.
Victoria Velasquez (EL), 2024-12-10:
Men noget andet, som jeg også er sikker på vi er enige om, er jo ansvarligheden over for de mennesker, som er bekymrede for, hvad der skal ske; dem, som er afhængige af de fælles løsninger, vi finder herinde og med arbejdsmarkedets parter, for at sikre et godt arbejdsmiljø og en pensionsalder, som man kan holde til.
Henrik Møller (S), 2021-03-09:
Der er i og for sig ikke de store krav i den her forbindelse andet, end at man i hvert fald skal have arbejdet fra den 1. januar til og med den 22. marts 2021, hele eller dele af perioden, og så er det sådan, at man skal have bevilget sin uddannelse senest den 31. december 2021 og være påbegyndt senest den 1. april 2022.
Sofie Carsten Nielsen (RV), 2013-09-10:
Selv i de glade 1990'ere har der ikke været så meget gang i offentligt byggeri som i de seneste 2 år, og med yderligere 3 mia. kr., som regeringen afsætter i det her finanslovsforslag, kommer de offentlige investeringer op på 44 mia. kr. i 2014.
Karen J. Klint (S), 2006-06-02:
Sådan var det sådan set også i aftes, da jeg gik her fra salen, for i vores postbakke lå der to meget aktuelle publikationer, et blad fra ergoterapeuterne, hvor der på forsiden stod »Psykiatri i forandring« og så et nyhedsbrev fra statens egen Styrelse for Social Service, og der synes jeg overskriften var lige så vigtig, for der stod »Socialpædagogik som metode kan forebygge anvendelse af magt«.
Jørn Jespersen (SF), 2002-01-24:
Men grunden til, man ikke har ønsket en seriøs behandling, grunden til, at det skal hastes igennem, grunden til, at det skal tromles igennem af et snævert flertal, er selvfølgelig, at hvis man fik argumenter fra de forskningsmiljøer, der har arbejdet med det, så ville man sagligt set konstatere, at det ville være langt bedre at koordinere og styrke den hidtidige udvikling end at splitte det hele ad og lave et nyt institut direkte under ministerens beføjelser. Man ønsker ikke saglighed ind her.
Tove Videbæk (KD), 2004-01-29:
Det kan måske være godt for de familier og enkeltpersoner, som har brug for en ferie eller noget andet ekstra i boligen eller til børnene, men for personer, der er ludomaner, narkomaner eller lignende, er det bestemt ingen fordel, og det er disse personer, som vi i hvert fald tænker mest på i forbindelse med gældsrådgivning.
Kim Andersen (V), 1999-05-26:
Vi tror, det er med til, at flere kommer til Frøslevlejren og stifter bekendtskab med den og dermed med dens historie og krigens historie, også flere, end hvis det bliver en lukket mindepark, som alene rummer Frøslevlejrens Museum, og som med pigtråd vil virke skræmmende på mange og dermed ikke have den oplysende og pædagogiske betydning, som vi ser som et vigtigt aktiv netop for Frøslevlejren.
Ole Sohn (SF), 2000-05-26:
ændringsforslag til patentloven, og jeg har lovet at redegøre for, hvorfor vi blev opmærksomme på, at der var et problem. Enhedslisten pegede ved andenbehandlingen på en række af de problemstillinger, der er i forbindelse med patentering af gener, og jeg er glad for, at vi fik sagen tilbage mellem anden og tredje behandling, så vi fik mulighed for, at Etisk Råd og en række af de lægefaglige miljøer kunne give deres besyv med i forbindelse med lovens endelige udformning.
Rasmus Stoklund (S), 2020-11-19:
Formålet med ordningen er ikke , at unge fra Argentina og Chile og andre lande kan komme til Danmark med det primære formål at arbejde, formålet med Working Holiday-ordningen er, at de unge mennesker får en mulighed for at lære Danmark og dansk kultur at kende, får en god oplevelse og får mulighed for finansiere deres ophold ved at arbejde undervejs.